**ΔΕΛΤΙΟ ΤΥΠΟΥ**

«ΘΥΜΕΛΗ» 3η ΣΥΝΑΝΤΗΣΗ ΕΡΑΣΙΤΕΧΝΙΚΩΝ ΘΕΑΤΡΙΚΩΝ ΣΧΗΜΑΤΩΝ | Πολιτιστικό Κέντρο «Αλέξανδρος» (Εθνικής Αμύνης 1)

Στην 3η Συνάντηση Ερασιτεχνικών Θεατρικών Σχημάτων «Θυμέλη» φιλοξενούμε τις καλύτερες ερασιτεχνικές θεατρικές ομάδες της Περιφέρειας Κεντρικής Μακεδονίας και σας καλούμε να στηρίξετε με την παρουσία σας και να χειροκροτήσετε το ταλέντο αλλά και την προσπάθεια των καλλιτεχνών, που με ολοφάνερη την αγάπη τους για το θέατρο και την πίστη τους στον εθελοντισμό θα δώσουν τον καλύτερο τους εαυτό τους.

01.03, 02.03, 04.03 & 05.03.2018 | Ώρα 21:00 |ΕΙΣΟΔΟΣ ΕΛΕΥΘΕΡΗ

Αντί εισιτηρίου θα συλλέγονται: τρόφιμα μακράς διαρκείας,

χαρτικά – απορρυπαντικά – είδη προσωπικής υγιεινής

υπέρ της Κοινωνικής Δράσης «ΕΥΝΟΙΑ» & της Φιλόπτωχου Αδελφότητας Κυριών Θεσσαλονίκης.

Στη ΘΥΜΕΛΗ θα φιλοξενηθούν τα έργα:

**«HOMUS POLITICUS»** του Δημήτρη Καλαμάρα

**«Ο Αρχοντογιός Παντρεύεται»** της Βούλας Αργυράκη

**«Black Out»** του Jack Sharkey

**«Ο Μαλέας και ο Βασιλέας»** Ποντιακή Κωμωδία του Ιωάννη Χ. Κοσμίδη

Ακολουθεί αναλυτικό πρόγραμμα των παραστάσεων:

|  |  |
| --- | --- |
| Πέμπτη  **01.03.18**  21:00 | **Θεατρική Ομάδα « Έλληχος»**  Έργο: **«HOMUS POLITICUS»** του Δημήτρη Καλαμάρα    Σκηνοθεσία: Δημήτρης Καλαμάρας  *Ο “πολιτευτής και ρουσφετοπατέρας” Γεράσιμος Δαμίγος, μονίμως ένα βήμα πριν μπει στη Βουλή, με αφορμή ένα συνηθισμένο τσιλιμπούρδισμα, βρίσκεται αντιμέτωπος με μια σειρά κωμικών καταστάσεων που αλλάζουν τελείως τα δεδομένα με τρόπο που δε θα μπορούσε ποτέ να τον φανταστεί και οδηγούν σε ριζικές αλλαγές πορείας τους πρωταγωνιστές.Το θεατρικό αποτελεί ακτινογραφία της σύγχρονης πολιτικής και κοινωνικής κατάστασης στην Ελλάδα της κρίσης, με τις λαμογιές και τα ρουσφέτια να αποτελούν τη βασική αιτία της κατάρρευσης και της πορείας προς τα μνημόνια και με υπεύθυνους όλους, πολιτικούς και πολίτες, ασχέτως πολιτικής τοποθέτησης.Οι γρήγορες εναλλαγές, οι ξεκαρδιστικές ατάκες και οι κωμικές καταστάσεις διαδέχονται η μια την άλλη με ταχύ ρυθμό και δίνουν στο έργο το χαρακτήρα της φαρσοκωμωδίας.*  **ΣΥΝΤΕΛΕΣΤΕΣ:**  Σκηνοθεσία, επιμέλεια μουσική επένδυση, σκηνικά: Δημήτρης Καλαμάρας  Πρωταγωνιστούν: Αλκιβιάδης Σταυρόπουλος , Βάσω Σαπουντζόγλου,  Παίζουν αλφαβητικά: Δώρα Ελευθεριάδου, Αλεξάνδρα Ευαγγέλου, Άννα Καλκάνη, Βασίλης Σμυρλής, Απόστολος Σταυρίδης, Mαρία Μουρατίδου , Ζάκης Χουρμουζιάδης. |
| Παρασκευή  **02.03.18**  21:00 | **Θεατρική Ομάδα του συλλόγου Στραντζαλιωτών Νομού Πέλλας**  **«Η Στράντζα»**  Έργο: **«Ο Αρχοντογιός Παντρεύεται»** της Βούλας Αργυράκη  Σκηνοθεσία: Βούλα Αργυράκη  *Πρόκειται για μια κωμωδία με παραδοσιακή διάλεκτο (Θρακιώτικη και Μακεδονίτικη ) και με κωμικοτραγικά ευτράπελα. Τα άτομα που συμμετέχουν είναι όλοι ερασιτέχνες όπου γαλουχηθήκαν πρώτη φορά πάνω στα έργα αυτά του συλλόγου.*  *Τα έργο διαδραματίζεται στο Συνοικισμό των Γιαννιτσών σε μια γειτονιά όπου απαρτίζεται από Θρακιώτες Πρόσφυγες και ντόπιους κατοίκους με αρκετές διαφορές και αντιπαλότητες μεταξύ τους. Παρ΄ όλα αυτά συμβιώνουν αρμονικά αλλά μέχρι εκεί……………………Στο προσκήνιο μια ντόπια πεθερά και μια υποψήφια νύφη ,χήρα προσφυγοπούλα με τρία παιδιά. Τη συνέχεια την αφήνουμε για σας…..*  **ΣΥΝΤΕΛΕΣΤΕΣ:**  Σενάριο – Σκηνοθεσία: Βούλα Αργυράκη  Ενδυματολόγος: Κελαϊδινή Παρασκευοπούλου  Σκηνικά: Ηρώ Γεωργιάδου, Αντώνης Μουταφτής, Φώτης Τσέρκης, Γεώργιος Γιαντζής  Παίζουν: Χρήστος Παπαδόπουλος (Βαγγέλης) , Κώστας Παρδάλης (Τομ), Σωσώ Καραφωτάκη – (Σωσώ) , Μαρία Μανδάλη (Ντόλια), Σταματούλα Γεωργιάδου (Σταματή), Κατερίνα Γεωργιάδου (Θωμαή), Ζωή Ποζουκίδου (Κατίνα), Αθηνά Ιωάννου (Μελωδία), Μαρία Ζωγράφου (Μαρία), Μαρία Ηρωίδου (Ελενίτσα- χήρα), Βιργινία Παναγιωτίδου (Βιργινία),  Φιλική συμμετοχή: Σπύρος Μήτσκας (Κλέαρχος) |
| Κυριακή  **04.03.18**  21:00 | **Θεατρική Ομάδα «Σκηνοβάτες» του Δήμου Αμπελοκήπων – Μενεμένης**  Έργο: **«Black Out»** του Jack Sharkey  Σκηνοθεσία: Χριστίνα Χατζηγεωργίου  *Ένα προειδοποιητικό σημείωμα που δεν το έγραψε κανείς. Ένας φόνος που δεν έχει γίνει ακόμα. Μία δεξαμενή χωρίς ψάρια. Γνωστοί και άγνωστοι στην έπαυλη των Γουίκενχαμ συνθέτουν ένα παζλ, λίγο πριν ξεσπάσει η καταιγίδα. Ο επιθεωρητής Μπράντοκ και η βοηθός του καλούνται να λύσουν το γρίφο. Κι ενώ όλα μοιάζουν με μία κακόγουστη φάρσα, η καμαριέρα ανακοινώνει ότι “το τσάι είναι έτοιμο” και τα φώτα σβήνουν. Κι όταν πέφτει το σκοτάδι, όλα μπορούν να συμβούν...*  **ΣΥΝΤΕΛΕΣΤΕΣ:**  Πρωτότυπη μουσική σύνθεση – ηχητικά εφέ: *Λευτέρης Κυρίζογλου*  Σχεδιασμός αφίσας-προγράμματος: *Μαρίνος Βασιλειάδης*  Στήσιμο σκηνικού: *Όλος ο θίασος*  Ενδυματολογική επιμέλεια: *Ντορίτα Καζίδου*  Χορογραφία – Κινησιολογία: *Μαρία Αλαφατζάνη*  Ειδικός συνεργάτης: *Ανδρέας Ρώσσης*  Βοηθός σκηνοθέτη: *Μαρίνος Βασιλειάδης*  Σκηνοθεσία: *Χριστίνα Χατζηγεωργίου*  Παίζουν:  **Οι Σκηνοβάτες:**  Ντορίτα Καζίδου: Λαίδη Μόνικα Γουίκενχαμ *εντυπωσιακή αριστοκράτισσα*  Σοφία Πρέθη: Νάνσυ Στάφορντ *οικονόμος των Γουίκενχαμ*  Φωτεινή Παραστατίδου: Μιμόζα *Τζαμαϊκανή υπηρέτρια των Γουίκενχαμ*  Φιλιώ Τερζημπάσογλου: Άλμα Θρηντλ *βοηθός του Μπέντζαμιν, αρχιφύλακας*  Θάλεια Ξακουστού: Τζασμίν Κόλλινς *επισκέπτρια από την Αλαμπάμα*  Νόπη Παραστατίδου: Μπίμπι Κάβεντις *διάσημη σχεδιάστρια μόδας*  Μαρία Αλαφατζάνη: Χλόη Κάσταρνταϊν *ανηψιά της Μόνικα, σε ηλικία γάμου*  Αθηνά Χριστοφόρη: Άγνωστη ξανθιά *με αμνησία, η κυριότερη ύποπτος*  **Guest stars – Οι Θεατροκάπηλοι**  Στέλιος Μπουϊκίδης: Λόρδος Κλάιβ Γουίκενχαμ *σύζυγος της Μόνικα, άξιος νευροχειρουργός*  Μαρίνος Βασιλειάδης: Μπέντζαμιν Μπράντοκ *επιθεωρητής της αστυνομίας*  Χάρης Γεωργακάκης: Πιέρ Ντουανώ *διεθνής πλέη μπόυ*  Βασίλης Δομουκτσής: Άλτζερνον Γουίκενχαμ γιός των Γουίκενχαμ  Μεταξύ β' και γ' πράξης μεσολαβεί δεκάλεπτο διάλειμμα |
| Δευτέρα  **05.03.18**  21:00 | **Θεατρική Ομάδα Συλλόγου Ποντίων Νεάπολης Θεσσαλονίκης**  Έργο: **«Ο Μαλέας και ο Βασιλέας»** Ποντιακή Κωμωδία του Κοσμίδη Χ. Ιωάννη  Σκηνοθεσία: Μάκης Παπαδόπουλος  *Ήτανε κάποτε ένας Βασιλιάς και όπως όλοι οι Βασιλιάδες έπληττε πολύ και έψαχνε κάτι να τον ευχαριστήσει. Έτσι του ήρθε μια ιδέα για να διασκεδάσει έπρεπε να το κάνει εις βάρος των υπηκόων του. Όμως για να τους δελεάσει τους έταξε ένα μεγάλο σακούλι χρυσαφικά.*  *Το παιχνίδι είχε ως εξής:*  *Όποιος ήθελε να κερδίσει τα χρυσαφικά έπρεπε να πει μια ιστορία φανταστική (ψεύτικη) και να κάνει τον Βασιλιά να την πιστέψει σαν αληθινή. Αυτός που θα το κατάφερνε θα έπαιρνε το σακούλι με τα χρυσαφικά όμως όποιος είχε αποτύχει θα έχανε το κεφάλι του. Έστειλε λοιπόν τον Τελάλη του με μια κουδούνα στο χέρι να πάει στου βασιλείου του όλους τους μαχαλάδες και να το διαλαλήσει κατά το πλείστον φτωχούς αγαθούς και ταλαιπωρημένους υπηκόου του.*  **ΣΥΝΤΕΛΕΣΤΕΣ**  Σκηνοθεσία: Μάκης Παπαδόπουλος  Παίζουν: Καλλιονίδης Πέτρος (μαλέας), Κωνσταντινίδης Παναγιώτης (βασιλέας), Μηχαηλίδης Γιάννης (τελάλης),Πιπερόπουλος Χαράλαμπος (ποπάς) ,Μπίλη Κατερίνα (δεσκάλτσα), Κωνσταντινίδης Δημήτρης (αραμπαντζής), Στεφανίδου Αναστασία (μαμή), Στεφανίδου Βαρβάρα (μάϊσα),Θεοδωρίδης Βλαδήμιρος (φουρουντζής), Ταλαγκόζης Στέλιος (φρουρός Α)και Κεϊσίδου Αρχοντούλα ( φρουρός Β)  Στίχοι τραγουδιού-τραγούδι: Μπίλης Γιώργος,  λύρα : Κυριακίδης Κώστας , νταούλι: Ευθυμιάδης Δημήτρης,  μουσική επιμέλεια: Βασαϊτης Δημήτρης |

ΔΙΟΡΓΑΝΩΣΗ:

**Κέντρο Πολιτισμού Περιφέρειας Κεντρικής Μακεδονίας**

ΧΟΡΗΓΟΣ:



ΧΟΡΗΓΟΙ ΕΠΙΚΟΙΝΩΝΙΑΣ:  **** ****           

|  |  |
| --- | --- |
|  |  |